
****

ประกาศเทศบาลตำบลป่าซาง

เรื่อง โครงการจัดซื้อรถบรรทุกติดตั้งเครนไฮดรอลิค พร้อมกระเช้าซ่อมไฟฟ้า จำนวน 1 คัน

-----------------------------

ด้วย เทศบาลตำบลป่าซาง อำเภอแม่จัน จังหวัดเชียงราย มีความประสงค์จะจัดซื้อรถบรรทุกติดตั้งเครนไฮดรอลิค พร้อมกระเช้าซ่อมไฟฟ้า จำนวน 1 คัน ราคากลาง 2,500,000.-บาท รวมภาษีมูลค่าเพิ่ม รายละเอียดตามเอกสารแนบท้าย ด้วยวิธีการทางอิเล็คทรอนิกส์

**ผู้มีสิทธิเสนอราคาจะต้องมีคุณสมบัติดังต่อไปนี้**

1. เป็นผู้มีอาชีพ ขายพัสดุที่ประกวดราคาซื้อด้วยวิธีการทางอิเล็กทรอนิกส์ดังกล่าว

2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

4.เป็นผู้ที่ผ่านการคัดเลือกผู้มีคุณสมบัติเบื้องต้นในการซื้อของเทศบาลตำบลป่าซาง

5. ไม่เป็นผู้มีผลประโยชน์ร่วมกันกับผู้เสนอราคารายอื่น ที่เข้าเสนอราคาให้แก่เทศบาลตำบลป่าซาง

และไม่เป็นผู้มีผลประโยชน์ร่วมกันระหว่างผู้เสนอราคา กับ ผู้ให้บริการตลาดกลางอิเล็กทรอนิกส์ ณ วันที่ประกาศจัดซื้อด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคา

อย่างเป็นธรรมในการประกวดราคาซื้อด้วยวิธีการทางอิเล็กทรอนิกส์ครั้งนี้

6.บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

7.บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

8.คู่สัญญาต้องรับจ่ายเงินผ่านบัญชีเงินฝากธนาคาร

กำหนดยื่นซองเอกสารประกวดราคาซื้อด้วยระบบอิเล็กทรอนิกส์ ในวันที่ 17 กันยายน 2557

ตั้งแต่เวลา 08.30 น. - 16.30 น. ณ. ศูนย์รวมข้อมูลข่าวสารการจัดซื้อจัดจ้างระดับอำเภอ ที่ว่าการอำเภอ

แม่จัน อำเภอแม่จัน จังหวัดเชียงราย

ประกาศรายชื่อผู้มิสิทธิ์ได้รับการคัดเลือกให้เข้าเสนอราคา ในวันที่ 23 กันยายน 2557 เวลา

13.00 น. ณ สำนักงานเทศบาลตำบลป่าซาง (แจ้งเป็นรายบุคคลทราบ)

กำหนดเสนอราคาโดยวิธีการประมูลด้วยระบบอีเล็กทรอนิกส์ ในวันที่ 29 กันยายน 2557

เวลา 10.00 น.-10.30 น.

ผู้สนใจติดต่อของซื้อเอกสารประกวดราคาซื้อด้วยวิธีการทางอิเล็กทรอนิกส์ ในราคาชุดละ 2,000.-บาท ได้ที่ กองคลัง เทศบาลตำบลป่าซาง อำเภอแม่จัน จังหวัดเชียงราย ระหว่างวันที่ 1-9 กันยายน 2557 ในวันและเวลาราชการ หรือสอบถามทางโทรศัพท์หมายเลข 0-5360-2662 ต่อ 13 หรือสืบค้นข้อมูลทางเว็บไซด์ [www.pasangmaechan.com](http://www.pasangmaechan.com)

ประกาศ ณ วันที่ 1 เดือน กันยายน พ.ศ. 2557

(นายพงษ์พันธ์ ขันคำกาศ)

นายกเทศมนตรีตำบลป่าซาง

**รายการละเอียดคุณลักษณะเฉพาะพัสดุ**

**ชื่อพัสดุ : รถบรรทุกติดตั้งเครนไฮดรอลิค พร้อมกระเช้าซ่อมไฟฟ้า**

**วัตถุประสงค์ความต้องการ**

* เป็นรถบรรทุกติดตั้งเครนไฮดรอลิคพร้อมกระเช้าซ่อมไฟฟ้า ขนาดกลาง เพื่อใช้ในการ ขนถ่าย เคลื่อนย้าย วัสดุอุปกรณ์ต่างๆ ซ่อมบำรุงระบบไฟฟ้าแสงสว่างในที่สูง ฯลฯ เป็นผลิตภัณฑ์ภายในประเทศผลิตจากโรงงานที่ได้รับการรับรองระบบคุณภาพตามมาตรฐาน ISO 9001

**ลักษณะทั่วไป**

* รถยนต์บรรทุก ชนิด 6 ล้อ เป็นเครื่องยนต์ดีเซล มีกำลังแรงม้าไม่น้อยกว่า 150 แรงม้า ตอนหน้า

เป็นหัวเก๋ง สามารถบรรจุพนักงานได้ไม่น้อยกว่า 3 คน (รวมพนักงานขับรถ)

* ระหว่างหัวเก๋งและกระบะติดตั้งเครนไฮดรอลิค
* กระบะท้ายสร้างด้วยเหล็กมาตรฐานอย่างดี สามารถยกเทท้ายได้ด้วยระบบไฮดรอลิค
* มีระบบดวงโคมไฟสัญญาณต่างๆ ตามกรมการขนส่งทางบกกำหนดและตามความจำเป็นในการปฏิบัติงาน
* ตัวรถและอุปกรณ์ที่ติดตั้งทุกชนิดเป็นของใหม่ไม่เคยใช้งานมาก่อน

**1.รายการคุณลักษณะเฉพาะ**

1.1 รถยนต์บรรทุก

1.1.1 เป็นรถยนต์บรรทุกชนิด 6 ล้อ ล้อหน้าเดี่ยว ล้อหลังคู่ หัวเก๋งสามารถยกขึ้นเพื่อตรวจเครื่องยนต์ได้สะดวก น้ำหนักตัวรถรวมน้ำหนักบรรทุกแล้ว ไม่น้อยกว่า 7,000 กิโลกรัม

1.1.2 มีที่นั่งภายในเก๋งไม่น้อยกว่า 3 ที่นั่ง (รวมพนักงานขับรถ)

1.1.3 มีกระจกมองหลังไม่น้อยกว่า 3 บาน นอกเก๋ง 2 บาน ในเก๋ง 1 บาน

1.1.4 มีชุดที่ปัดน้ำฝนจำนวนตามมาตรฐานผู้ผลิต

1.1.5 มาตรวัด สัญญาณเตือน ต่างๆ ตามมาตรฐานผู้ผลิต

1.1.6 เครื่องมือประจำรถ ตามมาตรฐานผู้ผลิต

1.1.7 ติดตั้งวิทยุ – CD Player สามารถเล่นแผ่น MP 3 ได้ จำนวน 1 ชุด พร้อมลำโพงไม่น้อยกว่า 2 ชุด

1.1.8 ติดตั้งเครื่องปรับอากาศภายในห้องโดยสาร

1.1.9 ติดตั้งเครื่องรับส่งวิทยุสื่อสาร ขนาดกำลังส่ง 10 วัตถ์ พร้อมไมโครโฟน เสาอากาศและอุปกรณ์

อื่นๆ ครบชุด

1.1.10 ติดตั้งเครื่องขยายเสียงพร้อมสัญญาณเสียงไซเรน จำนวน 1 ชุด ขนาดไม่น้อยกว่า 30 วัตถ์

1.2 ระบบเครื่องยนต์

1.2.1 เครื่องยนต์ดีเซล ไม่น้อยกว่า 4 สูบ 4 จังหวะ

1.2.2 ระบายความร้อนด้วยน้ำ

1.2.3 มีกำลังแรงม้าสูงสุดไม่น้อยกว่า 150 แรงม้า

1.2.4 เป็นเครื่องยนต์ที่ได้รับมาตรฐานผลิตภัณฑ์อุตสาหกรรมหรือมาตรฐานล่าสุด

1.3 ระบบส่งกำลัง

1.3.1 คลัทช์ แบบแห้งแผ่นเดียวควบคุมด้วยระบบไฮดรอลิค

1.3.2 เกียร์ เป็นแบบเกียร์กระปุก

1.3.3 มีเกียร์เดินหน้าไม่น้อยกว่า 5 เกียร์ ถอยหลังไม่น้อยกว่า 1 เกียร์

-2-

1.4 ระบบบังคับเลี้ยว

1.4.1 พวงมาลัยขับทางขวา

1.4.2 มีระบบช่วยผ่อนแรง (Hydraulic Power Steering)

1.5 ระบบห้ามล้อ

1.5.1 ระบบห้ามล้อ เป็นไปตามมาตรฐานผู้ผลิต

1.6 กงล้อและยาง

1.6.1 ต้องมีกงล้อและยางอะไหล่ขนาดเดียวกัน 1 ชุด พร้อมที่เก็บยางอะไหล่

1.7 ระบบไฟฟ้า

1.6.1 ระบบไฟฟ้าใช้แบตเตอรี่ขนาด 12 โวลท์ ขนาดไม่น้อยกว่า 60 แอมป์/ชม.จำนวน 2 ชุดและมีระบบไฟฟ้าครบถ้วน ตามกรมการขนส่งกำหนด

1.8 อื่นๆ

1.8.1 ผู้เสนอราคาต้องแนบแค็ตตาล็อคของรถยนต์บรรทุก ดังกล่าวให้คณะกรรมการพิจารณาในวันที่ยื่น ซองเสนอราคา

1.8.2 ผู้เสนอราคาจะต้องเป็นผู้ผลิตหรือตัวแทนจำหน่ายโดยตรงจากโรงงานผู้ผลิต หรือได้รับมอบอำนาจจากตัวแทนจำหน่าย ผู้แทนจำหน่ายของ รถยนต์บรรทุก โดยมีเอกสารหลักฐานมาแสดงในวันยื่น ซองเสนอราคา

**2. กระบะเหล็กและการยกเท**

2.1 กระบะท้าย

2.1.1 สามารถยกเทท้ายได้ด้วยระบบไฮดรอลิคดันใต้ท้องกระบะบรรทุก เป็นผลิตภัณฑ์ภายในประเทศ ที่ผลิตจากโรงงานที่ได้รับรองระบบคุณภาพ มาตรฐาน ISO 9001

2.1.2 มีคันบังคับยกเทอยู่ในห้องพนักงานขับรถ

2.1.3 กระบะท้ายทำด้วยเหล็กแผ่นมาตรฐาน มีความหนาไม่น้อยกว่า 3 มิลลิเมตร สามารถเปิด – ปิด

ด้านข้างได้ข้างละ 1 บาน และประตูท้ายสามารถเปิดปิดได้จำนวน 1 บาน

2.1.4 พื้นของกระบะท้ายทำด้วยเหล็กแผ่นมาตรฐานเหล็กลายกันลื่น มีความหนาไม่น้อยกว่า 4.5 มิลลิเมตร เคลือบผิวป้องกันสนิม

2.1.5 มีตู้สำหรับเก็บเครื่องมือและอุปกรณ์อยู่บริเวณด้านหน้าตัวกระบะสามารถปิดล็อคได้

2.2 ระบบไฮดรอลิค

2.2.1 เป็นไฮดรอลิคที่มีขนาดเหมาะสมกับการปฏิบัติงาน ตามมาตรฐานผู้ผลิตและผลิตตามมาตรฐาน ผลิตภัณฑ์อุตสาหกรรม กระบอกไฮดรอลิกสำหรับอุตสาหกรรมทั่วไป เพื่อความปลอดภัยในการใช้งานของพนักงานผู้ปฎิบัติโดยแนบใบอนุญาตแสดงเครื่องหมายมาตรฐานผลิตภัณฑ์อุตสาหกรรม และหนังสือแต่งตั้งตัวแทนจำหน่ายมาแสดงในวันยื่นซองเสนอราคา

2.2.2 ทำงานการถ่ายทอดกำลังจากเครื่องยนต์ของตัวรถ

**3.เครนไฮดรอลิคและกระเช้าซ่อมไฟฟ้า**

3.1 เครนไฮดรอลิค

3.1.1 เป็นเครนไฮดรอลิค แบบพับติดตั้งระหว่างห้องคนขับและกระบะท้าย เป็นผลิตภัณฑ์

ภายในประเทศที่ผลิตจากโรงงานที่ได้รับรองระบบคุณภาพ มาตรฐาน ISO 9001 หรือ ISO 9002

3.1.2 แขนยกท่อนปลายเป็นแบบยึดเข้า**-**ออก ทำงานด้วยงานระบบไฮดรอลิคยืดเข้า–ออกได้

ไม่น้อยกว่า 2 ท่อน

-3-

3.1.3 แขนยกท่อนในเป็นแบบข้อต่อ ทำงานพับและกางด้วยระบบไฮดรอลิค

3.1.4 เมื่อยืดแขนส่วนที่พับออกแขนสามารถเลื่อนยืดออกด้วยไฮดรอลิคได้ไม่น้อยกว่า 6.5 เมตร

จากจุดหมุน

3.1.5 เป็นไฮดรอลิคที่มีขนาดเหมาะสมกับการปฏิบัติงาน ตามมาตรฐานผู้ผลิตและผลิตตามมาตรฐาน

ผลิตภัณฑ์อุตสาหกรรม กระบอกไฮดรอลิกสำหรับอุตสาหกรรมทั่วไป เพื่อความปลอดภัยในการ ใช้งานของพนักงานผู้ปฎิบัติโดยแนบใบอนุญาตแสดงเครื่องหมายมาตรฐานผลิตภัณฑ์อุตสาหกรรม และหนังสือแต่งตั้งตัวแทนจำหน่ายมาแสดงในวันยื่นซองเสนอราคา

3.1.6 มีประสิทธิภาพของความสามารถในการยกที่ระยะต่างๆ ไม่น้อยกว่าดังนี้

3.1.6.1.1 ที่ระยะ 4.00 เมตร สามารถยกได้ไม่น้อยกว่า 1,400 กิโลกรัม

3.1.6.1.2 ที่ระยะ 5.30 เมตร สามารถยกน้ำหนักได้ไม่น้อยกว่า 1,000 กิโลกรัม

3.1.6.1.3 ที่ระยะ 6.60 เมตร สามารถยกน้ำหนักได้ไม่น้อยกว่า 700 กิโลกรัม

3.1.7 มีคันโยกควบคุมเรียงตามแนวนอนสามารถควบคุมการทำงานของเครนได้ทั้ง 2 ด้าน และอุปกรณ์

นิรภัยของระบบเครนไฮดรอลิค ตามมาตรฐานผู้ผลิต

3.1.8 เครนขณะพับเก็บเรียบร้อย เพื่อสะดวกแก่การเดินทางและด้านข้างของเครนมีเท้าช้างทำงานด้วย

ระบบไฮดรอลิคทั้ง 2 ข้าง ๆ ละ 1 ตัว

3.1.9 เครนสามารถหมุนรอบตัวได้ไม่น้อยกว่า 360 องศา แบบต่อเนื่อง

3.2 ชุดกระเช้าซ่อมไฟฟ้า

3.2.1 กระเช้าสามารถบรรจุพนักงานได้ ไม่น้อยกว่า 1 คน พร้อมมีระบบปรับให้กระเช้าอยู่ในแนวดิ่ง

ขณะปฏิบัติงาน

3.2.2 ชุดกระเช้าซ่อมไฟฟ้ารวมแขนเสริมพิเศษเมื่อต่อกับตัวเครนไฮดรอลิค สามารถยกได้สูงจากพื้นดินไม่น้อยกว่า 10 เมตร

3.2.3 ชุดกระเช้าไฟเบอร์กลาส สามารถทนกระแสไฟได้ไม่น้อยกว่า 8,500 โวลท์ พร้อมรูปแบบและ

เอกสารผลการทดสอบจากหน่วยงานที่มี ขีดความสามารถทดสอบได้มาแสดงในวันยื่นซอง

3.3 อื่นๆ

3.3.1 ผู้เสนอราคาจะต้องเป็นผู้ผลิตหรือตัวแทนจำหน่ายโดยตรงจากโรงงานผู้ผลิต หรือได้รับมอบอำนาจจากตัวแทนจำหน่ายผู้แทนจำหน่ายของเครนไฮดรอลิค และต้องแนบแค็ตตาล็อคของเครนไฮดรอลิค

ดังกล่าวให้คณะกรรมการพิจารณาในวันยื่นซองเสนอราคา

**4. สัญญาณไฟฉุกเฉิน**

4.1 สัญญาณไฟฉุกเฉินตามกรมการขนส่งทางบกกำหนด

4.1.1 สัญญาณไฟฉุกเฉินเป็นแบบชนิดแผงสั้น ขนาดกว้างไม่น้อยกว่า 21 เซนติเมตร ยาวไม่น้อยกว่า 42 เซนติเมตร สูงไม่น้อยกว่า 14 เซนติเมตร โคมไฟหมุนใช้หลอด HALOGEN แบบ H1 จำนวน 2 โคม ขนาดไม่น้อยกว่า 55 วัตต์ 12 โวลท์ แต่ละชุดมีจานโค้งแบบ Poly Phenylene Oxide Alloy แบบมัลติรีเฟล็กเตอร์ช่วยเพิ่ม การกระจายแสงตรงกลางระหว่างโคมทั้งสองเป็นแผ่นสะท้อนแสงได้สี่ด้าน จำนวน 1 ชุด ให้ความเข้มของแสงได้ตามมาตรฐาน SAE หลอดและจานสะท้อนแสงแต่ละชุดมีมอเตอร์ขับเฟืองโดยอิสระ เมื่อตัวใดตัวหนึ่งเกิดชำรุดอีกตัวยังคงทำงานได้ตามปกติฝาเลนส์ครอบดวงไฟทำด้วยวัสดุโพลีคาร์บอเนต ฝาเลนส์ครอบดวงไฟมีสีให้เลือกตามความเหมาะสม หรือตามที่หน่วยงานระบุ เป็นผลิตภัณฑ์ที่ผลิตและจำหน่ายโดยบริษัทที่ได้รับมาตรฐานผลิตภัณฑ์อุตสาหกรรม และมาตรฐาน ISO 9001

-4-

4.2 อื่น ๆ

4.2.1 ผู้เสนอราคาต้องแนบแค็ตตาล็อคของ สัญญาณไฟฉุกเฉิน ดังกล่าวให้คณะกรรมการพิจารณาในวันที่

ยื่นซองเสนอราคา

**5. การพ่นสีและตราหน่วยงาน**

5.1 การพ่นสี

5.1.1 การพ่นภายนอก พ่นสีกันสนิมอย่างดีไม่น้อยกว่า 2 ชั้น แล้วจึงพ่นทับด้วยสีจริงอย่างดีไม่น้อย

กว่า 2 ชั้น (สีจริงตามแต่หน่วยงานกำหนด)

5.1.2 การพ่นสีภายในกระบะท้ายพ่นสีกันสนิม Epoxy หรือเทียบเท่าไม่น้อยกว่า 2 ชั้น ก่อนพ่นสีจริง

5.1.3 พ่นสีกันสนิมไม่น้อยกว่า 2 ชั้น บริเวณใต้ท้องรถ โครงรถ และใต้บังโคลนหน้าใต้บังโคลนหลังด้วย

บอดี้ชู้ดหรือเท็คโค็ต หรือเทียบเท่า

5.2 ตราหน่วยงานและตัวอักษรต่างๆ ตามแต่หน่วยงานกำหนด

**6. เครื่องมือและอุปกรณ์ประจำรถ**

6.1 ประแจปากตาย จำนวน 1 ชุด

6.2 ประแจแหวน จำนวน 1 ชุด

6.3 ประแจถอดล้อ จำนวน 1 ชุด

6.4 ประแจเลื่อน ขนาดไม่น้อยกว่า 10 นิ้ว จำนวน 1 ตัว

6.5ไขควงปากแบน ขนาด 8 นิ้ว จำนวน 1 อัน

6.6 ไขควงปากแฉก ขนาด 8 นิ้ว จำนวน 1 อัน

6.7 บล็อคถอดล้อ จำนวน 1 อัน

6.8 คีมล็อค ขนาดไม่น้อยกว่า 10 นิ้ว จำนวน 1 ตัว

6.9 ค้อนยางหรือพลาสติกหัวกลมขนาดไม่น้อยกว่า 2 ปอนด์ จำนวน 1 เต้า

6.10 ค้อนเหล็กหัวกลม ขนาดไม่น้อยกว่า 2 ปอนด์ จำนวน 1 เต้า

6.11 ชุดไฟสปอตไลท์ ขนาดไม่น้อยกว่า 150 วัตถ์

พร้อมสายยาว ไม่น้อยกว่า 20 เมตร จำนวน 1 ชุด

6.12 ชุดอัดจารบี จำนวน 1 ชุด

6.13 แม่แรงไฮดรอลิค ขนาดไม่น้อยกว่า 5 ตัน จำนวน 1 ชุด

6.14 กล่องใส่เครื่องมือ พร้อมกุญแจล็อค จำนวน 1 ชุด

..................................................